Először Kr. e. 102-ben Marius tisztje volt, és fontos szerepet játszott az Aquae Sextiae-nél (Aix-en-Provence) kivívott, teutonok elleni győzelemben. Kr. e. 90-ben Lucius Julius Caesar alatt harcolt az itáliai szövetségesháborúban. Vettius Cato consul veresége után bevette magát Aesernia samniumi városába, amit sokáig tartott a lázadók ellen, de végül kénytelen volt feladni készletek híján. Cicero, hogy a többi Marcus Claudius Marcellustól megkülönböztesse, Aeserninus apjának nevezi. A cognomen kétségtelenül a fent említett város nevéből származik, de hogy pontosan milyen módon, az nem ismeretes.